**Sak 5.2 Handlingsplan for perioden 2020 – 2022**

|  |
| --- |
| Forslag: Vedtektene pålegger avdelingen omfattende oppgaver, og det er derfor viktig at årsmøtet prioriterer det årsmøtet anser for å være de viktigste oppgavene for FO Oslo å arbeide med i neste periode.  *Styrets innstilling til vedtak: Handlingsplanen vedtas* |

**Handlingsplan for perioden 2020 – 2022**

**Innledning:**

FO Oslo arbeider innenfor rammene av FOs vedtekter og prinsipprogram vedtatt av FOs 1. ordinære landsmøte i 2019. I tillegg utarbeider landsstyret handlingsplaner som vil være førende for avdelingens arbeid, jfr. de nye vedtektene.

I henhold til vedtektene er FO Oslos oppgaver å:

1. ivareta medlemmenes interesser i lønns- og arbeidsforhold, fremme helse- og sosialpolitisk aktivitet og utvikling
2. verve medlemmer og studenter
3. arbeide for profesjonsfaglig aktivitet og utvikling
4. arrangere medlemsmøter, kurs, klubbsamlinger og andre tiltak som berører medlemmenes fagområde og arbeidsforhold
5. utvikle og vedlikeholde et effektivt lokalt tillitsvalgtapparat, herunder bidra til å opprette klubber og studentenes lokallag, drive tillitsvalgtskolering og avholde tillitsvalgtkonferanser
6. fremme solidaritet og samarbeid med andre yrkesgrupper og ulike brukergrupper

Handlingsplanen for FO Oslo er et styringsverktøy for arbeidsinnsatsen og ressursbruken i avdelingen og har følgende prioriterte oppgaver og arbeidsområder for årsmøteperioden 2020 - 2022

**Organisasjon:**

**FO Oslo skal:**

1. gi god medlemsservice og bistå medlemmene ved behov
2. arbeide for å tydeliggjøre styrets og representantskapets rolle som politiske organer i avdelingen og være et aktivt politisk forum for representantene
3. gjennomføre tillitsvalgtskolering
4. arbeide for å opprette og styrke klubbapparat og klubbledelse/hovedtillitsvalgte på alle klubbområdene
5. avholde felles klubbkonferanse for alle tariffområdene
6. verve medlemmer med særlig fokus på studenter
7. videreutvikle og opprettholde den nordiske Storbykonferansen
8. delta i arbeidsgruppen til «Kvinner på tvers»

**Tariffpolitikk:**

**FO Oslo skal:**

1. arbeide for å innfri FOs lønnspolitiske målsettinger i årsmøteperioden
2. alltid ha fokus på likelønn i sentrale og lokale forhandlinger
3. arbeide for at medlemmene får uttelling for kompetanse og ansvar
4. arbeide for at profesjonsspesifikke koder tas i bruk
5. arbeide for at det er tilstrekkelig bemanning ved de tjenestene våre medlemmer jobber innenfor.
6. fokusere på kvinne- og likestillingspolitiske problemstillinger som berører våre medlemmer.
7. arbeide for at forskrift om vold, trusler og netthets følges opp og gjøres kjent for alle medlemmer på de ulike tjenestestedene

forslag til arbeid i profesjonsfaglig utvalg årsmøte perioden 2020-2021

**Profesjonsfaglig arbeid i FO Oslo:**

1. Fylkesavdelingen skal legge opp sin aktivitet i tråd med landsmøtets og landsstyrets prioriteringer.
2. Sørge for at medlemmene får et profesjonsfaglig tilbud på fylkesnivå.
3. Styret skal i samarbeid med de profesjonsfaglige utvalgene utarbeide en handlingsplan for den kommende årsmøteperioden i tråd med de nye vedtektene.